ประกาศสำนักนายกรัฐมนตรีประกาศสำนักนายกรัฐมนตรีเรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการกองทุนหมู่บ้านและชุมชนเมืองแห่งชาติ โดยที่เป็นการสมควรปรับปรุงหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการกองทุนหมู่บ้านและชุมชนเมืองแห่งชาติที่ออกตามความแห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ให้มีความครบถ้วนสมบูรณ์ขึ้นอาศัยอำนาจตามความในมาตรา๔ และมาตรา ๑๖ วรรคสาม แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ.๒๕๔๗ ประกอบคำสั่งสำนักนายกรัฐมนตรี ที่ ๑๙/๒๕๕๑ ลงวันที่ ๑๒ กุมภาพันธ์ พ.ศ. ๒๕๕๑มอบหมายและมอบอำนาจให้รองนายกรัฐมนตรี (นายสุรพงษ์ สืบวงศ์ลี)มีอำนาจสั่งการตามกฎหมายว่าด้วยกองทุนหมู่บ้านและชุมชนเมืองแห่งชาติแทนนายกรัฐมนตรีในฐานะรัฐมนตรีผู้รักษาการตามพระราชบัญญัติดังกล่าว จึงกำหนดหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการกองทุนหมู่บ้านและชุมชนเมืองแห่งชาติดังต่อไปนี้ข้อ ๑ ให้ยกเลิกประกาศสำนักนายกรัฐมนตรี เรื่องหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการกองทุนหมู่บ้านและชุมชนเมืองแห่งชาติฉบับลงวันที่ ๑๓ ธันวาคม พ.ศ. ๒๕๕๐ข้อ ๒ ให้ดำเนินการคัดเลือกคณะกรรมการผู้ทรงคุณวุฒิตามมาตรา๑๖ (๕) และ (๖) แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ดังนี้(๑) การคัดเลือกกรรมการผู้ทรงคุณวุฒิตามมาตรา ๑๖ (๕)แห่งพระราชบัญญัติดังกล่าวให้คัดเลือกจากผู้แทนกรรมการกองทุนหมู่บ้านตามระเบียบคณะกรรมการกองทุนหมู่บ้านและชุมชนเมืองแห่งชาติว่าด้วยการจัดตั้งและบริหารกองทุนหมู่บ้านและชุมชนเมืองแห่งชาติในส่วนที่เกี่ยวกับคณะกรรมการกองทุนหมู่บ้านโดยให้กระจายครอบคลุมทุกภูมิภาคทั่วประเทศและให้คำนึงถึงชายและหญิงในสัดส่วนที่ใกล้เคียงกัน(๒)[๑]การคัดเลือกกรรมการผู้ทรงคุณวุฒิอื่น ตามมาตรา ๑๖ (๖) แห่งพระราชบัญญัติดังกล่าวให้คัดเลือกจากผู้เชี่ยวชาญ ในสาขาที่เกี่ยวข้องกับงานพัฒนาชุมชนและสังคม(๓) ให้ประธานกรรมการกองทุนหมู่บ้านและชุมชนเมืองแห่งชาติแต่งตั้งคณะทำงานสรรหากรรมการผู้ทรงคุณวุฒิตามมาตรา ๑๖ (๕)แห่งพระราชบัญญัติดังกล่าวตามหลักเกณฑ์ที่กำหนดใน (๑) เพื่อสรรหาผู้ที่มีคุณสมบัติครบถ้วนให้ประธานกรรมการกองทุนหมู่บ้านและชุมชนเมืองแห่งชาติแต่งตั้งให้เป็นกรรมการผู้ทรงคุณวุฒิจำนวน๑๔ คน(๔) ให้ประธานกรรมการกองทุนหมู่บ้านและชุมชนเมืองแห่งชาติ แต่งตั้งคณะทำงานสรรหากรรมการผู้ทรงคุณวุฒิอื่นตามมาตรา ๑๖ (๖) แห่งพระราชบัญญัติดังกล่าว ตามหลักเกณฑ์ที่กำหนดใน (๒)เพื่อสรรหาผู้ที่มีคุณสมบัติครบถ้วนให้ประธานกรรมการกองทุนหมู่บ้านและชุมชนเมืองแห่งชาติแต่งตั้งให้เป็นกรรมการผู้ทรงคุณวุฒิอื่นจำนวน๕ คนข้อ ๓ ให้คณะทำงานสรรหากรรมการผู้ทรงคุณวุฒิตามข้อ๒ (๓) และ (๔) จัดทำประกาศเรื่องหลักเกณฑ์และวิธีการคัดเลือกกรรมการผู้ทรงคุณวุฒิเพื่อกำหนดกระบวนการ ขั้นตอน วิธีปฏิบัติ และรายละเอียดที่เกี่ยวข้องอื่น ๆและทำการสรรหากรรมการผู้ทรงคุณวุฒิให้แล้วเสร็จภายใน ๖๐ วัน นับแต่วันได้รับการแต่งตั้งให้เป็นคณะทำงานสรรหากรรมการผู้ทรงคุณวุฒิข้อ ๔ ในกรณีกรรมการผู้ทรงคุณวุฒิที่ได้รับแต่งตั้งตามข้อ๒ พ้นจากตำแหน่งก่อนครบวาระ ให้ประธานกรรมการกองทุนหมู่บ้านและชุมชนเมืองแห่งชาติแต่งตั้งกรรมการผู้ทรงคุณวุฒิแทนโดยให้มีวาระการดำรงตำแหน่งเท่ากับวาระที่เหลืออยู่ของกรรมการผู้ทรงคุณวุฒิที่พ้นจากตำแหน่งการแต่งตั้งกรรมการผู้ทรงคุณวุฒิแทนตามวรรคแรกให้ประธานกรรมการกองทุนหมู่บ้านและชุมชนเมืองแห่งชาติแต่งตั้งคณะทำงานเพื่อสรรหากรรมการผู้ทรงคุณวุฒิโดยกำหนดอำนาจหน้าที่และวิธีปฏิบัติของคณะทำงานตามความจำเป็นและเหมาะสมกับวาระที่เหลืออยู่ของกรรมการผู้ทรงคุณวุฒินั้นข้อ ๕การแต่งตั้งกรรมการผู้ทรงคุณวุฒิตามมาตรา ๑๖ (๕) และ (๖)แห่งพระราชบัญญัติกองทุนหมู่บ้านและชุมชนเมืองแห่งชาติ พ.ศ. ๒๕๔๗ในวาระต่อไปให้เริ่มต้นดำเนินการก่อนครบวาระการดำรงตำแหน่งของกรรมการผู้ทรงคุณวุฒิที่กำหนดไว้ในพระราชบัญญัติดังกล่าวไม่น้อยกว่า ๖๐ วันข้อ ๖ ให้ประธานกรรมการกองทุนหมู่บ้านและชุมชนเมืองแห่งชาติตามพระราชบัญญัติกองทุนหมู่บ้านและชุมชนเมืองแห่งชาติพ.ศ. ๒๕๔๗ เป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้ผู้รักษาการเป็นผู้วินิจฉัยชี้ขาดและคำสั่งหรือข้อวินิจฉัยของผู้รักษาการให้ถือเป็นที่สุดข้อ ๗[๒] ประกาศฉบับนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปประกาศ ณ วันที่ ๙เมษายน พ.ศ. ๒๕๕๑สุรพงษ์ สืบวงศ์ลีรองนายกรัฐมนตรีปฏิบัติราชการแทนนายกรัฐมนตรีประกาศสำนักนายกรัฐมนตรีเรื่องแก้ไขเพิ่มเติมหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการกองทุนหมู่บ้านและชุมชนเมืองแห่งชาติ[๓]วัชศักดิ์/จัดทำ๒๘ เมษายน ๒๕๕๑จุฑามาศ/เพิ่มเติม๖ ตุลาคม ๒๕๕๙[๑] ข้อ ๒ (๒)แก้ไขเพิ่มเติมโดยประกาศสำนักนายกรัฐมนตรี เรื่องแก้ไขเพิ่มเติมหลักเกณฑ์และวิธีการแต่งตั้งกรรมการผู้ทรงคุณวุฒิในคณะกรรมการกองทุนหมู่บ้านและชุมชนเมืองแห่งชาติ[๒] ราชกิจจานุเบกษา เล่ม ๑๒๕/ตอนพิเศษ ๗๖ ง/หน้า ๑/๒๕ เมษายน ๒๕๕๑[๓] ราชกิจจานุเบกษา เล่ม ๑๒๗/ตอนพิเศษ ๑๘ ง/หน้า ๑๓/๕ กุมภาพันธ์ ๒๕๕๓